
Vă înaintăm, alăturat, Raportul asupra propunerii legislative privind modificarea şi completarea Legii privind vânzarea spaţiilor comerciale, proprietatea privată a statului, aflate în administrarea consiliilor judeţene sau a consiliilor locale, precum şi a celor aflate în patrimoniul regiilor autonome de interes local, trimis Comisiei noastre pentru dezbatere şi avizare în fond, cu adresa nr.69 din 25 martie 2002. 

PRESEDINTE,

IOAN OLTEAN

RAPORT

asupra propunerii legislative privind modificarea şi completarea Legii privind vânzarea spaţiilor comerciale, proprietatea privată a statului, aflate în administrarea consiliilor judeţene, sau a consiliilor locale, precum şi a celor aflate în patrimoniul regiilor autonome de interes local


1. Cu adresa nr.69 din 25 martie 2002, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă privind modificarea şi completarea Legii privind vânzarea spaţiilor comerciale, proprietatea privată a statului, aflate în administrarea consiliilor judeţene, sau a consiliilor locale, precum şi a celor aflate în patrimoniul regiilor autonome de interes local. 


La întocmirea raportului  s-a avut în vedere:

· avizul Consiliului Legislativ nr.376 din 19.03.2002.

· punctul de vedere al Guvernului aprobat în şedinţa din 25 aprilie 2002.



Propunerea legislativă a fost dezbătută şi avizată în fond, în procedură obişnuită, în şedinţa din 8 mai 2002.



Prin iniţiativa legislativă sus-menţionată s-a urmărit extinderea cadrului juridic pentru vânzarea spaţiilor comericale proprietate privată a statului şi la cele aflate în administrarea A.P.A.P.S., precum şi suspendarea în instanţă a litigiilor având ca obiect aceste spaţii. 



Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor respingerea propunerii legislative pentru următoarele considerente:



- Potrivit art.54 alin.(1) din Legea nr.24/2000 privind normele de tehnică legislativă pentru elaborarea actelor normative, modificarea şi completarea unui act normativ este un eveniment legislativ care poate interveni numai după intrarea acestuia în vigoare, pe toată durata existenţei sale.



Legea privind vânzarea spaţiilor comerciale, proprietatea privată a statului, aflate în administrarea consiliilor judeţene, sau a consiliilor locale, precum şi a celor aflate în patrimoniul regiilor autonome de interes local, nu a fost încă adoptată de Parlament, aşa încât propunerea legislativă este lipsită de obiect, motiv pentru care Comisia a propus respingerea acesteia. 



2. Propunerea legislativă face parte din categoria legilor organice potrivit dispoziţiilor art.72 alin.(3)  lit.k) din Constituţie. 



3. La lucrările Comisiei au fost prezenţi 24 deputaţi, din totalul de 26 membrii ai Comisiei.



Raportul Comisiei a fost adoptat cu unanimitate de voturi. 



In urma dezbaterii, Comisia propune respingerea propunerii legislative.
PREŞEDINTE,









SECRETAR, 




IOAN OLTEAN






KOVACS CSABA TIBERIU






Expert parlamentar:

Stelian Androne

